Lektionsplan: Hvad nu hvis…

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  (1 lektion) | Forforståelse | Eleven kan bruge kanonpunkter til at skabe historisk overblik og sammenhængsforståelse | Eleven kan   * redegøre for kanonpunktet ”Stormen på Bastillen og Københavns bombardement” i forhold til forudsætninger, forløb og følger | * Eleverne ser kanonfilmen ”Stormen på Bastillen og Københavns bombardement” på historiekanon.com. * Eleverne præsenteres for forløbets problemstillinger og læringsmål. * Eleverne læser elevteksten om ”Stormen på Bastillen og Københavns bombardement” på historiekanon.com. * Eleverne skriver en kort tekst, hvor de opsummerer, hvad de ved om kanonpunktet ”Stormen på Bastillen og Københavns bombardement” i forhold til forudsætninger, forløb og følger. |  |
| 2  (4-6 lektioner) | Kontrafaktisk metode | Eleven kan udlede forklaringer på historiske forhold og forløb ud fra historiske scenarier | Eleven kan   * træffe kontrafaktiske valg * redegøre for konsekvenserne af sine kontrafaktiske valg * sammenligne de kontrafaktiske valg med de virkelige valg * kan begrunde de virkelige valg på baggrund af viden | * Eleverne præsenteres for forløbet og hjemmesiden www.historielaboratoriet.dk * Læreren gennemgår emnet ”briterne kommer” med udgangspunkt i side 3-5 i undervisningsmaterialet (10-15 min). * Eleverne arbejder med emnerne i denne rækkefølge: * De læser emnets introtekster. * Eleverne laver aktiviteten ”hvad nu hvis…” – eleverne skal nedskrive deres valg og konsekvenserne af deres valg (bilag 1) * Eleverne spiller spillet   Denne fremgangsmåde fra læreroplægget til eleverne har spillet spil gentages for alle 6 emner. |  |
| 3  (½ lektion) | Repetition | Eleven kan bruge kanonpunkter til at skabe historisk overblik og sammenhængsforståelse | Eleven kan   * vurdere udsagn om Napoleonskrigene som værende sande eller falske | * Eleverne laver aktiviteten ”Sandt eller falsk” (bilag 2) |  |
| 4  (3½ lektioner) | Historisk bevidsthed | Eleven kan redegøre for sammenhænge mellem fortidsfortolkninger nutidsforståelser og fremtidsforventninger | Eleven kan   * vurdere omfanget og vigtigheden af de danske beslutninger under Napoleonskrigene * formulere et kontrafaktisk bud på en alternativ danmarkshistorie | * Eleverne diskuterer, hvilken af de mange valg der træffes i forbindelse med Napoleonskrigene, der har størst betydning for de enorme tab som Danmark lider. Se ”øvrige gode råd og kommentar”. |  |

NB! 1 lektion = 45 min.

# Forslag til:

## Undervisningsdifferentiering

## Evalueringsformer

## Bevægelse

## Nærområdet som læringsrum

# Øvrige gode råd og kommentarer

Forløbet giver et blandt mange bud på, hvordan man kan bruge historielaboratoriets hjemmeside i undervisningen. På hjemmesiden findes der også ideer til arbejdsopgaver, men de er ikke sammentænkt i et sammenhængende forløb, ligesom det heller ikke er tydeligt, hvilke mål eleverne arbejder med.

Fra hjemmesiden er følgende frit citeret: *Grundstammen i undervisningsmaterialet er den kontrafaktiske metode, hvor eleverne skal arbejde med 6 temaer, som de har en eksperimenterende tilgang til. Eleverne skal opleve historiens kompleksitet og diskutere og efterprøve forskellige hypoteser om historisk udvikling samt leve sig ind i historiske problemstillinger.*

*Sitet er opbygget med 6 emner der hver er inddelt i en intro, et ”hvad nu hvis…”, et spil og en outro, som perspektiverer spillene i forhold til den virkelige historie.*

*De 6 emner følger kronologisk historien fra udbruddet af Napoleonskrigene til tabet af Norge med særlig fokus på Københavns bombardement. Derfor skal spillet helst gennemgås i kronologisk rækkefølge.*

*På hjemmesiden findes introtekster til eleverne.*

Undervisningsmaterialet, der i alt er på 20 sider, synes at være en tung omgang for eleverne. Derfor er der i dette forløb lagt vægt på, at eleverne kun læser de kortere introtekster, og at læreren mundtligt formidler en dybere forståelse af begivenhederne med udgangspunkt i undervisningsmaterialet.

Ønsker man at arbejde mere med Napoleonskrigene/Englandskrigene kan man også inddrage hjemmesiden <http://www.englandskrigene.dk/>, der indeholder et noget mere hands-on undervisningsforløb. Det virker dog samtidigt også meget færdighedsorienteret og teksttungt. En umiddelbar vurdering er, at eleverne i så fald bør arbejde med det i en emneuge, da det er ret omfangsrigt.

I dette forløbs modul 1 arbejder eleverne med de 6 emner og skal her notere deres løbende valg og disse valgs konsekvenser. I modul 3 skal eleverne diskutere, hvilke af deres mange valg, der var de vigtigste. Opgaven lyder på: Hvilke af de mange valg havde størst betydning for, at Danmark endte med at gå statsbankerot og miste Norge?

Når de har et bud på dette, skriver de en kort tekst, ca. ½ side, hvor de laver en alternativ Danmarks historie, hvor de inddrager de alternative og kontrafaktiske overvejelser og skriver om, hvordan Danmark håndterede situationen anderledes og derfor ikke led de store tab.

Bilag 1. Tag et valg – Skab ny historie

**”Briterne kommer”**

1) Sæt kryds ved jeres valg

|  |  |  |  |  |  |
| --- | --- | --- | --- | --- | --- |
| Støtter Storbritannien | | Støtter Napoleon | | Forholder dig neutral | |
| Angriber | kapitulerer | Går til modangreb | Overgiver dig | Tager kampen op | Kapitulerer |

2) Skriv herunder hvad konsekvenserne af jeres valg er

3) Sammenlign jeres valg med de faktiske valg, som blev truffet

4) Giv en forklaring på hvorfor der blev valgt, som der gjorde.

**”København Belejres”**

1) Sæt kryds ved jeres valg

|  |  |  |  |  |  |
| --- | --- | --- | --- | --- | --- |
| Bombarderer byen fra søsiden | | Landsætter dine tropper | | Afventer situationen | |
| Indsætter hele styrken | Trækker dig tilbage | Stormer byen | Bombarderer byen | Sejler hjem | Kaster dig ind i kampen |

2) Skriv herunder hvad konsekvenserne af jeres valg er

3) Sammenlign jeres valg med de faktiske valg, som blev truffet

4) Giv en forklaring på, hvorfor der blev valgt som der gjorde?

**”Forhandling”**

1) Sæt kryds ved jeres valg

|  |  |  |  |  |  |
| --- | --- | --- | --- | --- | --- |
| Brutalt og konfrontatorisk | | Venligt og imødekommende | | Afventer situationen | |
| Rejser til København | Bliver i Kiel | Tilbyder alliance | Rejser hjem | Rejser hjem | Bliver i Kiel |

2) Skriv herunder hvad konsekvenserne af jeres valg er

3) Sammenlign jeres valg med de faktiske valg, som blev truffet

4) Giv en forklaring på hvorfor der blev valgt, som der gjorde?

**”Bombardement”**

1) Sæt kryds ved jeres valg

|  |  |  |  |  |  |
| --- | --- | --- | --- | --- | --- |
| Voldanlægget | | Christianshavn | | Nikolaj kirke | |
| Bliver ved voldanlægget | Vor Frue Kirke | Bliver på Christianshavn | Går til Rundetårn | Bliver ved Nikolaj kirke | Gemmer dig i en kælder |

2) Skriv herunder hvad konsekvenserne af jeres valg er

3) Sammenlign jeres valg med de faktiske valg, som blev truffet

4) Giv en forklaring på hvorfor der blev valgt, som der gjorde?

**”Rygende ruiner”**

1) Sæt kryds ved jeres valg

|  |  |  |  |  |  |
| --- | --- | --- | --- | --- | --- |
| Forklædning | | Uden forklædning | | Dropper ideen | |
| Jubler | Siger undskyld | Stikker af | Forsvarer dig | Accepterer | Siger nej |

2) Skriv herunder hvad konsekvenserne af jeres valg er

3) Sammenlign jeres valg med de faktiske valg, som blev truffet

4) Giv en forklaring på hvorfor der blev valgt, som der gjorde?

**”Nederlaget”**

1) Sæt kryds ved jeres valg

|  |  |  |  |  |  |
| --- | --- | --- | --- | --- | --- |
| Griber til våben | | Går i britisk tjeneste | | Erkender nederlaget | |
| Fortsætter modstanden | Protesterer fredeligt | Påmønstrer et af skibene | Bliver i Danmark | Pifter efter briterne | Kaster med sten |

2) Skriv herunder hvad konsekvenserne af jeres valg er

3) Sammenlign jeres valg med de faktiske valg, som blev truffet

4) Giv en forklaring på hvorfor der blev valgt, som der gjorde?

Bilag 2. Sandt eller falsk

Denne aktivitet fungerer som delevaluering af elevernes forståelse af det kronologiske forløb. Spillereglerne er som følger: Læreren læser en række udsagn op, som enten er sande eller falske. Eleverne skal svare ”sandt” eller ”falsk” ved at bruge kroppen. Hvis noget er falsk, skal de sætte sig ned på gulvet og lave thumbs down. Hvis noget er sandt, skal de strække armene højt op i luften, lave thumbs up og sprede benene. Efter hvert spørgsmål giver læreren det rigtige svar og eleverne stiller sig normalt.

Napoleonskrigene fandt sted i midten af 1800-tallet? **FALSK** – de fandt sted 1804-1815.

Napoleonskrigene handlede om, hvem der skulle være den dominerende magt i Europa? **SANDT.**

Napoleonskrigene var en række konflikter primært mellem England og Frankrig? **SANDT.**

Danmark holdt først med England, men blev senere neutrale? **FALSK** – Danmark holdt aldrig med England.

Danmark opgav deres neutralitet, fordi de mistede for mange penge på det? **FALSK** – Danmark tjente rigtigt godt på at være neutrale.

Danmark var i et væbnet Neutralitetsforbund med Frankrig? **FALSK** – de var i forbund med blandt andet Rusland.

England ville tvinge Danmark ud af Neutralitetsforbundet? **SANDT.**

England angreb første gang Danmark i et søslag i 1801 i det, vi kender som ”Slaget på Reden”? **SANDT.**

England ville have overdraget den danske flåde? **SANDT.**

England sendte en relativ lille hær af sted til Danmark i 1807? **FALSK** – De sendte en ret stor hær med meget materiel.

Englænderne mødte stort set inden modstand, da de kom til Danmark i 1807? **SANDT.**

Englænderne frygtede, at Napoleon ville få fingrene i den danske flåde? **SANDT.**

Danmark havde oprustet sin flåde selvom englænderne havde sagt, at de ikke måtte? **FALSK** – Danmark havde netop ikke oprustet, da de var bange for at provokere englænderne.

England ville have, at Danmark gik i alliance med dem? **SANDT.**

Englænderne gav danskerne én chance for at samarbejde og udlevere flåden? **FALSK** – englænderne gav det samme tilbud mange gange og var egentligt ret tålmodige.

Den danske hær kæmpede indædt mod englænderne i dagene op til Københavns bombardement? **FALSK** – Danskerne gjorde ikke meget væsen af sig.

Englænderne bombede København non-stop i 3 dage? **FALSK** – det var primært om aftenen og om natten, at bombardementerne fandt sted.

Peyman ville ikke kapitulere selvom Kronprinsen havde givet ordre til dette? **FALSK** – Peyman ville gerne kapitulere, men Kronprinsen havde sagt, at Danmark skulle kæmpe til det yderste og ikke give op.

Efter Københavns bombardement rejste englænderne væk med den danske flåde eller ødelagde den? **SANDT.**

Danmark indgik efter Københavns bombardement en alliance med England? **FALSK** – Danmark indgik derefter i alliance med Frankrig.

Konsekvenserne af Napoleonskrigene var, at Danmark gik statsbankerot i 1813 og måtte afgive Norge i 1814? **SANDT.**